[{"text_idx": "#000002", "text": "10 sammu, mis aitavad ennetada raskusi o\u0303petajato\u0308o\u0308s"}, {"text_idx": "#000003", "text": "O\u0303petaja \u2013 suurim tugi paljudes peredes kriisi ajal"}, {"text_idx": "#000006", "text": "Aga on mo\u0303istjaid, et endine on mo\u0308o\u0308dunud ja kahtlane on, kas sellest saab ikkagi va\u0308etis tuleviku jaoks. Ko\u0303ik ei kasva so\u0303nnikul \u2013 on olukordi, kus tuleb kogu muld vahetada ja kogu aluspind po\u0303hjalikult puhastada. Ka ta\u0308na on nii."}, {"text_idx": "#000008", "text": "Usun, et need, kes elu u\u0308le on harjunud ja\u0308rele mo\u0303tlema, on su\u0308gavalt u\u0308llatunud nii va\u0308ikese olluse \u2013 selle viiruse \u2013 mo\u0303juvo\u0303imu u\u0308le panna maailm stopile!"}, {"text_idx": "#000010", "text": "Elu ta\u0308hendus ja elu mo\u0303te saavad ta\u0308na ko\u0303ige olulisemaks ku\u0308simuseks."}, {"text_idx": "#000011", "text": "Kui me seda ei ku\u0308si, siis on raske edasi ennast petta vo\u0303i oma a\u0308revusega edasi elada."}, {"text_idx": "#000012", "text": "Kas aitavad 12 eluma\u0308ngureeglit, kui oma nahk on ma\u0308ngus? Ja nahk on meil ko\u0303igil seekord selles kriisis ma\u0308ngus \u2013 pikas kriisis enne, kui maailm ko\u0303igi jaoks muutub. Kas u\u0308ldse muutub?"}, {"text_idx": "#000014", "text": "Looduslik valik \u2013 tugevam ja\u0308a\u0308b ellu! Ka sotsiaalne valik \u2013 rikkam vo\u0303tab vo\u0303imu ja elab paremini! Nu\u0308u\u0308d digitaalne ja tehnoloogiline valik \u2013 kui pole internetis, pole sind olemas!"}, {"text_idx": "#000015", "text": "Vo\u0303ib ka ra\u0308a\u0308kida \u2013 psu\u0308hholoogiline valik \u2013 toime tulevad need, kellel hea stressitaluvus ja o\u0303pitud kohanemiskiirus. Aga otsustavaks saab 21.sajandil \u2013 suurte muutuste, looduskatastroofide ja pandeemiate sajandil \u2013 vaimne valik. Need, kes mo\u0303istavad armastust, ilmutust, hetke su\u0308gavat mo\u0303tet ja saavad sellega edasielamiseks rahu hinge."}, {"text_idx": "#000016", "text": "See moodne petu-ideoloogia ja -praktika, et igast inimesest vo\u0303iks saada maailmavalitseja \u2013 isegi kasvo\u0303i enda maailmas -, kukub sellesse uskuja jaoks kokku u\u0308he viirusekandja aevastuse peale poeja\u0308rjekorras. Vo\u0303ib olla palju mediteeritud ja oma emotsioone peas tuulutatud \u2013 hirm ei ku\u0308si ilmudes, kui eluinstinkt koos surmakartusega ennast to\u0303eliselt ilmutab."}, {"text_idx": "#000018", "text": "Kui inimene ise ei muutu olemuslikult, siis polnud maailma stopist kasu."}, {"text_idx": "#000020", "text": "Ta\u0308na on maailmas palju su\u0308dametuid inim-kiskjaid; digiso\u0303ltuvuses, digijuhitavaid inim-roboteid; pea kaotanud vo\u0303i naudinguna\u0308ljas inim- ma\u0308ngureid..."}, {"text_idx": "#000021", "text": "Nartsissismi \u2013 ja\u0308rgse ajastu saabumine \u2013 egoistlik ja ennast imetlev mina ei aita enam elada."}, {"text_idx": "#000022", "text": "Inimliku edevuse ja upsakuse kasutegur ja\u0308a\u0308b minevikku. Sellega enam ei teeni, sest pole ostjaid \u201eVaata mind!\u201c na\u0308itema\u0308ngudele. Nii palju muud ha\u0308davajalikku ja ta\u0308henduslikku on teha."}, {"text_idx": "#000023", "text": "Kui siiani on olnud vaateaknal kohustuslikult noor, terve, lihastes ja viimase moe ja\u0308rgi riides seksikas elunautija, siis maskiajastu teeb elamissooviga elutundjale oluliseks inimeste teod. Ta\u0308htsaks saavad tegude -inimesed, mitte enesekesksed enesena\u0308itajad. Kui ku\u0308simus on elluja\u0308a\u0308mises, siis on mo\u0303istlikum hoida selle ko\u0303rvale, kes vo\u0303ib uppuvalt laevalt pa\u0308a\u0308sta, mitte sinna, kes oma silmava\u0308rvi laialiminekust probleemi tekitab."}, {"text_idx": "#000024", "text": "Ego-keskne mo\u0303tteviis: \u201eKes ma vo\u0303iksin ku\u0308ll olla? Kuidas saaks siit vo\u0303tta viimast?\u201c ei to\u0308o\u0308ta."}, {"text_idx": "#000026", "text": "Ego-pu\u0308hitsusega elukutsed muutuvad naeruva\u0308a\u0308rseks. Lo\u0303bu on niigi olnud piisavalt ja aega veedetud lollitades, na\u0308gusid a\u0308ra arvates. Reaalsus vo\u0303tab kunstmaskid maha ja elluja\u0308a\u0308miseks on vaja olla kaitsemaskides."}, {"text_idx": "#000027", "text": "Maailm on muutumas ta\u0308iskasvanuks. Kellegi lapsikud jonnakad tahtmised oma heaoluks on teistele vastuvo\u0303etamatud \u2013 seda nii kodus kui to\u0308o\u0308kohas. Leitakse ise enda tee ja oma elu \u2013 avatud silmadega vaatajad na\u0308evad oma kutsumust ja va\u0308a\u0308rtuslikkust, aga mitte end alistava teise teenijana tema pilli ja\u0308rgi vegeteerides. Kaasso\u0303ltuvuse ajad saavad mo\u0308o\u0308da, kui silmad la\u0308hevad lahti ja na\u0308ed oma elu raiskamist meeldida pu\u0308u\u0308des."}, {"text_idx": "#000028", "text": "Peaks o\u0303ppima lastelt \u2013 nad on siirad ja ehtsad."}, {"text_idx": "#000029", "text": "Tehtud ilupildid ja iluna\u0308od, kasulikud ma\u0308ngud ja teesklus \u2013 pole lapse tase."}, {"text_idx": "#000030", "text": "Lapsed pole enesekesksed oma olemuses, kui neid ahned ta\u0308iskasvanud oma eeskujuga pole rikkunud. Lastel on su\u0308dant ja halastust, nad ei ma\u0308ngita teisi oma tahtmist ta\u0308itma, nagu ego-inimesed teevad \u2013 allutades nii la\u0308hedasi kui ka vo\u0303o\u0303raid oma isekatele soovidele, eluma\u0308ngule ja iseendale teisi arvestamata."}, {"text_idx": "#000031", "text": "Naudingute puudumine aitab, mitte ei ole elueesma\u0308rgiks. Elueesma\u0308rgid muutuvad \u2013 tu\u0308hine kaob ja ta\u0308htis ilmub esile. Selgub, et on aetud taga valesid sihte, mis ei anna midagi ega paku ka rahuldust."}, {"text_idx": "#000032", "text": "Nu\u0308u\u0308d ilmneb, et Freudil polnud o\u0303igus naudingute ainuvo\u0303imu kohta \u2013 see hedonistlik maailma ajaja\u0308rk on mo\u0308o\u0308das. Inimene on o\u0303ppinud ennast tundma ja leidnud, et tema pole maailmanaba. Ja maailm ei lo\u0303pe inimese piiratud ja u\u0308lbe tarkuseillusiooni juures ega tema kasuahnete tahtmiste juures. Elu ja maailm ei ole inimese poolt taltsutatav. Kui see ka nii na\u0308ib, siis on see ajutine illusioon."}, {"text_idx": "#000033", "text": "Elu inim-dirigendid on kaotanud oma orkestri ja juhtpult on mujal, mitte nende tahtes ja peas. Kui olukordi ei mo\u0303ista, on naeruva\u0308a\u0308rne oma tarkuses ennast programmeerida pikalt istudes vo\u0303i punkti-vahtides."}, {"text_idx": "#000034", "text": "Ego-keskne upsakas arvamus \u2013 inimene tahab, teab, teeb ja vo\u0303tab \u2013 on mo\u0308o\u0308das ko\u0303igil, kes pole pimedad. Vo\u0303i on teaduse- usku vo\u0303i teadvuse- usku \u2013 teadmata isegi ta\u0308pselt, mida see endast u\u0308ldse sisaldab vo\u0303i kujutab."}, {"text_idx": "#000036", "text": "Ku\u0308simus on lo\u0303ppude lo\u0303puks Jumalas ja Tema plaanis, tahtes ja selle mo\u0303istmises. Elu ja selle ta\u0308henduse mo\u0303istmises ka siinpoolsuses. Ja armastuses \u2013 suure ja va\u0308ikese ta\u0308hega."}, {"text_idx": "#000038", "text": "U\u0308kskord vo\u0303iksid vanemad, o\u0303petajad a\u0308rgata ja tulutu so\u0303navahu asemel o\u0303petada lapsi elu su\u0308gavamalt hindama, aitama nende kutsumust leida ja olema eeskujuks alandlikult ta\u0308nades ko\u0303ige selle eest, mida me keegi sellisel kujul ise va\u0308a\u0308rt ei ole ega ka mitte a\u0308ra teeninud. Maailma kaunidust ja selles rikast elu ei suuda keegi oma teenetega \u2013 olgu need nii suured, kui tahes \u2013 kinni maksta ega va\u0308lja teenida. See ko\u0303ik on meile armust ja kingituseks antud. Nagu ko\u0303ik igavikulinegi, kui me seda suudame mo\u0303ista."}, {"text_idx": "#000039", "text": "Ainult elupimedad ja lapsikud enesearmastajad vo\u0303ivad lennutada loosungeid: \u201eMa va\u0308a\u0308rin paremat ja mul on o\u0303igus paremale elule!\u201c Mis o\u0303igus, mis po\u0303hjusel ja mille eest? Muidugi edevad ja rumalad on sellega a\u0308ra ostetavad, et need reklaamimehed koos heaolu-illusioonide mu\u0308u\u0308jatega saaksid ropult teenida."}, {"text_idx": "#000042", "text": "See aeg, kus oma \u201eimeinimese\u201c peegelpildi imetlemine veepeeglis oli po\u0303himure, muutub tu\u0308hiseks, ei paelu enam."}, {"text_idx": "#000044", "text": "Kriisis maailmas on mitte ainult palju teha, aga ka silmad kauni kaduva maailma ilu na\u0308gemiseks avanevad palju rohkem. Vaade sissepoole ei anna ko\u0303iki vastuseid ega paku rahuldust. Vo\u0303ib hoopis tekitada paanikat tuleviku suhtes."}, {"text_idx": "#000045", "text": "To\u0303e-ja\u0308rgse ajastu \u201emina-arvamused\u201c ei paelu enam kedagi, sest \u201eolukordade-to\u0303de\u201c on muutunud reaalsuseks. Targem on usaldada oma silma ja so\u0303pru, kui kuulata ja\u0308tkuvalt arvamusliidereid ra\u0308a\u0308kimas teisest olukorra vaatest vo\u0303i teiste kasusaajate grupist."}, {"text_idx": "#000046", "text": "Maailm on muutunud va\u0308iksemaks ja kaunimaks."}, {"text_idx": "#000047", "text": "Elulennuk on jo\u0303udnud pilvedest va\u0308lja ja pa\u0308ike na\u0308itab ennast sa\u0308ravana \u2013 maine siblimine ja mustus ja\u0308i pilvede alla."}, {"text_idx": "#000048", "text": "Elu to\u0303mbub koomale ja vaade muutub laiemaks. Vajadused on tuumakad ja elulised, tu\u0308hjad kestad pudenevad. Loosungid langevad, sest loosungilugejaid pole."}, {"text_idx": "#000049", "text": "Ku\u0308sige lastelt ja noortelt \u2013 nemad teavad ja vihkavad mo\u0308o\u0308dunud sajandite elu mo\u0303ttetut va\u0308givalda, inim-orjust, jumalakartmatust, ahnust, uhkust ja tu\u0308hjust. Ja keelduvad sellisel moel ja\u0308tkamast."}, {"text_idx": "#000051", "text": "Eriline loodu \u2013 va\u0308a\u0308rtuslik ja ta\u0308htis oma kutsumuses ja eluu\u0308lesandega. Armastust va\u0308a\u0308rt! Ka minu jaoks, ka meie jaoks! Oma suuna ja eluo\u0303ppetundidega, vo\u0303ib-olla just koostegutsemiseks ja\u0308tkuvalt maailmas."}, {"text_idx": "#000052", "text": "Kui \u201emina\u201c pole enam piisav, muutub \u201emeie\u201c ta\u0308hendusrikkaks. Kui minu kasu ei aita ellu ja\u0308a\u0308da, siis meie tegu vo\u0303ib pa\u0308a\u0308sta pa\u0308eva. Rohkemgi."}, {"text_idx": "#000054", "text": "Need, kes oma kohta ja vo\u0303imalust ei suuda leida \u2013 need pole a\u0308rganud oma lapsikust unena\u0308ost, et nemad ise on u\u0308lim eesma\u0308rk. Orjapidajaid pole vaja, sest need, kes on a\u0308rganud maailma reaalsusele ja arusaamale juhtimisest sipelgapesast ko\u0303rgemal, teevad oma tegusid u\u0308hise elumustri kavandi ja\u0308rgi ja\u0308rgides kutsumust ja kutset ka argipa\u0308evas."}, {"text_idx": "#000055", "text": "Igasugu teadjad ja visiona\u0308a\u0308rid poliitikaski ei ole piisavad, sest ajahetk on lu\u0308hike. Hetk hiljem on olukorrad muutumas ja keegi ei tea, kuidas ja kuhu. Kes arvavad teadvat, muutuvad klouniks. Targad saavad aru, et keegi ei tea. Inimlikult ei saagi teada, sest ma\u0308ngu juhitakse ko\u0303rgustest. Sinna pa\u0308a\u0308seb vaid palve."}, {"text_idx": "#000056", "text": "Inimlik alandlikkus on selle maailma- ajastu ma\u0308rkso\u0303na. Upsakus ja ahnus ei aita. Asjad ja raha ei suuda ta\u0308ita elutu\u0308hjust ega mo\u0303jutada sisemist hingerahu. Enesetarkus ja tugevgi enesesisendus oma tarkuse ja\u0308rgi ei ko\u0303rvalda hirmu, sest hirmu allikad on va\u0308ljas. To\u0303eja\u0308rgse ajastu to\u0303de on hoopis teistsugune, kui ra\u0308a\u0308gitakse. Mitte inimese arvamuste paljusus ei juhi maailma ja nende erinevate vaatenurkade kokku segamine kokteiliks. Kokteilide maailma aeg on mo\u0308o\u0308das. Selguvad va\u0308a\u0308ris-metallid, elutuumad, kadumatu ja igavene inimliku elu mo\u0303o\u0303tkavast va\u0308ljaspool."}, {"text_idx": "#000057", "text": "Elu algus saab ta\u0308htsaks, seemne va\u0308a\u0308rtuslikkus on jumalik ja elu ja\u0308tkav \u2013 nii lapse, taime, looma kui koosluse puhul. U\u0308htviisi imeline on lapse ilmumine emau\u0308sas kui so\u0303pruse ja armastuse esimesed hetked u\u0308hes inimsu\u0308dames."}, {"text_idx": "#000058", "text": "Ku\u0308lm tundetu su\u0308da \u2013 enesekaitses, ka\u0308ttemaksusoovis vo\u0303i harjutatud va\u0308givalduses \u2013 kas hukkub vo\u0303i soojeneb katsumustes. Otsitakse su\u0308dameid, mis ei ole kivistunud, otsitakse u\u0308hist tuld, mis soojendab u\u0308les. Armastus on su\u0308gav elu mo\u0303te."}, {"text_idx": "#000059", "text": "Lapsik soov saada oma tahtmist ja elada oma ma\u0308ngureeglite ja\u0308rgi, ja\u0308tab elust ko\u0303rvale, ajakulgemisest maha. Vo\u0303ib ju istuda oma liivakastis ja tegelda enesenaudingutega nii kaua, kuni on vahendeid selleks ja\u0308tkub vo\u0303i suudab kaaslaste huvi paeluda. Varsti to\u0303usevad sealt oma elu elama need, kes avastavad ta\u0308iskasvanu elu vastutuse ja kohustused. Ka laiemas inimlikus mo\u0303ttes."}, {"text_idx": "#000061", "text": "Hirmu ja a\u0308revuse vo\u0303idab vaid see, kes on a\u0308rganud na\u0308gema, et elu on oma po\u0303hialustes muutunud. Elu Valitseja on oma koha tagasi vo\u0303tnud ja inimesel on oma roll vaid tema kohas. Seda ei saa inimene dikteerida ega arvata, et ma\u0308ng ka\u0308ib meie teadliku/teadusliku u\u0308lbuse reeglite ja\u0308rgi."}, {"text_idx": "#000062", "text": "Rikutus ja moraalitus ei ole enam saladus. Pidevalt muutuvate olukordade avalikkus keerab avalikuks ka ko\u0303ik keerutused ja sobingud, nagu segumasin eraldab va\u0308lja kivid u\u0308hisest mo\u0308rdist. Kui ehitada uut maja, siis soovitakse kvaliteeti \u2013 ka mo\u0308rt ei saa olla saepurust. Kui peab vastu pidama tormis, peab usaldama varustust ja minna koos luurele. Liivale ehitamine on kasutu luksus. Kui elu lo\u0303petatus on ilmunud vaatesse, siis on rumal investeerida kaduvikku ja mo\u0308o\u0308duvale. Mo\u0303istlik on otsida pa\u0308eva mo\u0303tet. Aidata otsida teisel. Mitte koguda asju, kui isegi ja\u0308reltulijad peavad selle tu\u0308hisuseks ja tolmuks. Sa\u0308utsud maksavad miljardeid \u2013 kuna kuvavad tu\u0308hjust."}, {"text_idx": "#000066", "text": "Muidugi, kui inimene on vo\u0303imeline ja suudab ha\u0308vitada ko\u0303ike oma maailmas ja isegi terve maailma, siis on see ebao\u0303nnestunud katse inimvabaduse vo\u0303imalustest la\u0308bi."}, {"text_idx": "#000067", "text": "Inimese hea tahte, su\u0308dametunnistuse ja armastuse puudus ei suutnud midagi muud, kui olla ori kurjale. Ka endas."}, {"text_idx": "#000068", "text": "Tahaks loota, et enne me a\u0308rkame ja vaatame paludes u\u0308lespoole. A\u0308kki me koos suudame veel muutuda."}, {"text_idx": "#000072", "text": "Kuidas saaks ta\u0308iskasvanu olla rahulik ja toetada lapsi? 9. aprill 2020, Suurel Neljapa\u0308eval Palju kasutatakse so\u0303na \u2013 tugi-isik. Siis nu\u0308u\u0308d ra\u0308a\u0308gin \u201erahu-isikust\u201c kodus vo\u0303i ka o\u0303petajana. \u201eRahu-isik\u201c koos va\u0308ga olulise toe ja juhendamisega on parim isiklik \u201etugi-isik\u201c lapsele nii kodus kui ka kaugo\u0303ppe ajal kooli poolt. Selleks peaksid u\u0308hes ta\u0308iskasvanus u\u0308hinema: 1) rahulik suhtumine + 2) hooliv empaatia + 3)..."}, {"text_idx": "#000075", "text": "\u201eHoolimise so\u0303nad\u201c 16.aprill 2020 \u2013 koolivaheaja eel... Kuidas toetada u\u0308ksteist ka kaugelt so\u0303nadega ja so\u0303braliku suhtumisega? Eestlasest ra\u0308a\u0308gitakse, et oleme praktilised, asjalikud, kiired ja to\u0308o\u0308kad. Aga ka mornid, ebaso\u0303bralikud ja kriitilised. Kuidas siis sellised inimesed peaksid kulutama aega u\u0308ksteisega niisama jutustamisele \u2013 ku\u0308simisele ja pikemalt kuulamisele, et kuidas sul tegelikult praegu la\u0308heb? Mis enesetunne sul on ja kas kriis on..."}, {"text_idx": "#000076", "text": "Tiia Lister hariduspsu\u0308hholoog Avaldatud Postimehes 4. ma\u0308rts 2020 Kui kaasava hariduse aluspo\u0303himo\u0303te on lapse u\u0308mbritseva keskkonna kohandamine just tema vajadustele, siis meil on siiani tavapa\u0308rane u\u0308ldine arusaam, et lapsel, kes ei saa koolis hakkama, on endal mingi viga ku\u0308ljes, kirjutab hariduspsu\u0308hholoog Tiia Lister vastuseks Marin Ehala kommentaarile. Kui haridusministeerium so\u0303nastab uues haridusseaduses kaasava hariduse aluspo\u0303himo\u0303ttena arusaama, et igal lapsel vo\u0303ib ajutiseltki..."}, {"text_idx": "#000077", "text": "Loe edasi Poisid vajavad mo\u0303testatud o\u0303ppimistContinue"}, {"text_idx": "#000078", "text": "Jo\u0303ulude eel 2021 Kui Sa po\u0308o\u0308rad oma vaimusilmad iseenda poole, oma su\u0308damesse, mida siis Sa seal na\u0308ed... Muret ja hirmu, kahtlusi ja pettumust \u2013 niisugune vo\u0303ib olla tavaline olukord. Vo\u0303ibolla me pole harjunudki oma su\u0308dame olukorda uurima ja ra\u0308ndame pa\u0308ev- pa\u0308eva ja\u0308rel siin maisel teekonnal raske su\u0308damega. Olen lugenud viimasel ajal uuesti Trygve Gulbransseni va\u0308ga head raamatut, mis on ka..."}]